text: Byggja heimsins størstu vindmylnuhøll í Esbjerg
text: #000001
text: Høllin, sum er um at vera liðug, er eins høg sum Rundatorn í Keypmannahavn
text: #000002
text: Vindmyllurnar gerast størri og størri, og tað setir stór nýggj krøv til umstøðurnar, har myllurnar verða lagdar á goymslu og seinni savnaðar. Til tess at ganga hesum tørvinum á møti er havnin í Esbjerg í ferð við at byggja eina risastóra høll, sum er 35 metrar høg og harvið kann húsa einum stórum bygningi sum Rundatorn. Hetta skrivar Søfart. Høllin er 85 metrar long, soleiðis at tað verður rúmligt til at kunna handfara heilt stórar vindmyllur har í framtíðini.
text: #000004
text: Hóast fleiri bakkøst hava verið seinastu tíðina innan vindmylnuvinnuna eitt nú við støðugt hækkandi kostnaðum eins og dýrkandi liðum í allari framleiðslugongdini, so verður kortini strongt á at menna hesa fyri grøna orkuskiftið so týðandi vinnuna.
text: #000006
text: Esbjerg, sum hevur verið undangonguhavnin í Danmark tey seinastu 50 árini við olju og gassi, ætlar sær ikki at sita hendur í favn, nú størri og størri dent verður lagdur á at menna varandi orkuna. Býurin hevur longu lagt seg eftir at bjóða vindmylnuframtíðini vælkomnari og hevur gjørt stórar íløgur í havnaøkinum og rundan um, har umstøðurnar verða gjørdar so jaligur sum tilber fyri at kunna staðfesta vindmylnuídnaðin í økinum. Haraftrat er eisini umráðandi at brúka havnina til bæði at húsa vindmylnupørtum og har eisini seta teir saman, áðrenn lidnu myllurnar verða fluttar til havs.
text: #000007
text: Sølustjórin hjá Esbjerg havn, Jesper Bank sigur við Søfart, at við byggingini av tí stóru vindmylnuhøllini fer Esbjerg at kunna bjóða seg fram eisini at taka ímóti vindmylnurisunum, sum fara at gerast alsamt fleiri komandi árini.
text: #000008
text: Esbjerg Havn hevur gjørt eina stóra íløgu í hesa bygging uppá meira enn 100 mió. kr. Bygningurin verður so leigaður út til vindídnaðin. Í stóru hølini verða goymslumøguleikar eins og umstøður til at seta saman vindmyllur. Fyrsti leigarin verður stóra vindorkufyritøkan Siemens Gamesa. Roknað verður við fyrstu vindmylluni í nýggja bygninginum 16. november. Tað er í sambandi við Thor havvindmylnulundina.
text: #000009
text: Talan er um bygning, har alt er gjørt fyri at taka hædd fyri sera nógvu vektini. Alt er sera stórt og tungt sigur ein av teimum, sum stendur fyri byggingini við Søfart.
text: #000010
text: Grønt ljós til Rosebank útbygging fær øði í grindina
text: #000014